החוק קובע מהן ההפרשות המינימליות לחיסכון פנסיוני לשכירים ולעצמאים, כשיעור מהשכר.
בקרב שכירים (מגיל 21 לגברים ומגיל 20 לנשים), המעסיק נדרש להפקיד 18.5% מהשכר, לפי החלוקה הבאה: 6% מהשכר על חשבון העובד, 6.5% על חשבון המעסיק לרכיב תגמולים ועוד 6% על חשבון המעסיק לרכיב פיצויים. לעובד עומדת הזכות להגדיל את החלק המופרש משכרו ל-7% והמעסיק יכול להגדיל את החלק המופרש לתגמולים ל-7.5% ואת החלק המופרש לפיצויים עד 8.33% (עד לתקרה).
עצמאים יכולים להפקיד עד 16.5% מההכנסה החודשית (עד לתקרה) וליהנות מהטבת מס בדרך של ניכוי מס או זיכוי מס, לפי הפירוט הבא: על הכנסה שנתית שלא עולה על מחצית מהשכר הממוצע במשק יפקיד עצמאי 4.45% מהכנסתו. מרף זה ועד להכנסה בגובה השכר השנתי הממוצע במשק יפקיד 12.55% מההכנסה. ניתן, אך לא חובה, להפקיד סכומים גבוהים יותר. שיעורי ההפקדה מתייחסים להכנסה לאחר הניכויים המותרים ולפני הניכויים בגין הפקדות לקרן השתלמות ולביטוח פנסיוני. בסה"כ, עצמאים יכולים להפקיד עד 16.5% מההכנסה החודשית (עד לתקרה) וליהנות מהטבת מס בדרך של ניכוי מס או זיכוי מס.